CELEX: 32019D1299
Language: mt
Date: 2019-07-31 00:00:00
Title: Deċiżjoni ta' Implimentazzjoni tal-Kunsill (PESK) 2019/1299 tal-31 ta' Lulju 2019 li timplimenta d-Deċiżjoni (PESK) 2015/1333 dwar miżuri restrittivi fid-dawl tas-sitwazzjoni fil-Libja

2.8.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 204/44
               
            
         DEĊIŻJONI TA' IMPLIMENTAZZJONI TAL-KUNSILL (PESK) 2019/1299
         tal-31 ta' Lulju 2019
         li timplimenta d-Deċiżjoni (PESK) 2015/1333 dwar miżuri restrittivi fid-dawl tas-sitwazzjoni fil-Libja
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
         Wara li kkunsidra d-Deċiżjoni tal-Kunsill (PESK) 2015/1333 tal-31 ta' Lulju 2015 dwar miżuri restrittivi fid-dawl tas-sitwazzjoni fil-Libja u li tħassar id-Deċiżjoni 2011/137/PESK (1), u b'mod partikolari l-Artikolu 12(2) tagħha,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:
         
                     (1)
                  
                  
                     Fil-31 ta' Lulju 2015 il-Kunsill adotta d-Deċiżjoni (PESK) 2015/1333.
                  
               
                     (2)
                  
                  
                     F'konformità mal-Artikolu 17(2) tad-Deċiżjoni (PESK) 2015/1333, il-Kunsill irrieżamina l-listi ta' persuni u entitajiet deżinjati li jinsabu fl-Annessi II u IV għal dik id-Deċiżjoni.
                  
               
                     (3)
                  
                  
                     L-entrata għal persuna waħda jenħtieġ li titneħħa mill-Anness II għad-Deċiżjoni (PESK) 2015/1333, u l-entrati għal żewġ persuni jenħtieġ li jitneħħew mill-Anness IV għal dik id-Deċiżjoni.
                  
               
                     (4)
                  
                  
                     Jenħtieġ li d-Deċiżjoni (PESK) 2015/1333 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Annessi II u IV għad-Deċiżjoni (PESK) 2015/1333 huma emendati f'konformità mal-Anness għal din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-31 ta' Lulju 2019.
            
               
                  Għall-Kunsill
               
               
                  Il-President
               
               T. TUPPURAINEN
            
         
         
            (1)  ĠU L 206, 1.8.2015, p. 34.
      
      
         
            ANNESS
            Id-Deċiżjoni (PESK) 2015/1333 hija emendata kif ġej:
            
                        (1)
                     
                     
                        fl-Anness II (Lista ta' persuni u entitajiet imsemmija fl-Artikolu 8(2)), l-entrata 1 (li tikkonċerna lil ABDUSSALAM, Abdussalam Mohammed) titħassar mil-lista li tinsab fil-Parti A (Persuni);
                     
                  
                        (2)
                     
                     
                        fl-Anness IV (Lista ta' persuni u entitajiet imsemmija fl-Artikolu 9(2)),, l-entrati 1 (li tikkonċerna lil ABDUSSALAM, Abdussalam Mohammed) u 14 (li tikkonċerna lil AL-BAGHDADI, Dr Abdulqader Mohammed) jitħassru mil-lista li tinsab fil-Parti A (Persuni).